Keuhkojen tietokonetomografiatutkimus

Sinulle on varattu keuhkojen (thoraxin) tietokonetomografiatutkimus, jolla kuvataan keuhkojen ja rintakehän aluetta. Tietokonetomografia (lyhenne CT tai TT) on röntgen-kuvausmenetelmä, jolla saadaan leikekuvia kehosta. Kuvauksessa käytetään röntgensäteitä. Lähes kaikissa tutkimuksissa käytetään jodipitoista varjoainetta käsivarren laskimoon laitettavan kanyylin kautta.

Tutkimukseen valmistautuminen

Sinun tulee olla syömättä kaksi tuntia ennen tutkimusta, voit juoda normaalisti. Voit ottaa säännöllisesti käyttämäsi lääkkeet.

Ota yhteyttä röntgenosastolle, jos epäilet olevasi raskaana tai sinulla on todettu jodiyliherkkyys tai munuaisten vajaatoiminta.

Tutkimuksen suorittaminen

Tutkimus kestää 15–30 minuuttia. Röntgenhoitaja valmistelee sinut tutkimukseen ja suorittaa kuvauksen röntgenlääkärin ohjeiden mukaan. Röntgenlääkäri antaa kuvista lausunnon.

Kuvauksen aikana sinun tulee maata kuvauspöydällä selällään mahdollisimman liikkumatta. Välillä saat ohjeita hengityksen pidättämiseen, koska hengitysliike aiheuttaa kuviin epätarkkuutta. Kuvauksen kuluessa sinulle laitetaan jodipitoista varjoainetta käsivarren laskimoon.

Tutkimuksen jälkeen huomioitavaa

Tutkimus ei yleensä aiheuta sivuvaikutuksia. Tutkimuksessa käytetty varjoaine poistuu virtsan mukana. Juominen edistää varjoaineen poistumista elimistöstä. Tämän vuoksi sinun on hyvä nauttia nesteitä tavallista runsaammin.

Mikäli sinulla on sokeritautilääkitys ja munuaisten vajaatoiminta, tauotetaan sokeritautilääkitys tarvittaessa tutkimuksen jälkeen.

Tuloksen tehdystä tutkimuksesta saat sinua hoitavalta lääkäriltä.

Yhteystiedot

Thoraxin TT-tutkimuksia tehdään seuraavissa paikoissa:

Oulun yliopistollinen keskussairaala (OYS), Kajaanintie 50, Oulu:

* F-kuvantaminen (keskusröntgen) sisäänkäynti **N**, sijainti **N4**, 1. kerros, aula 1. Ulko-ovi auki klo 16 saakka, ovessa ovipuhelin.

Tai Kiviharjuntie 9, sisäänkäynti **G**, seuraa opastetta **N** ja sen jälkeen **N4**, 1. kerros,

aula 1.

* B-kuvantaminen sisäänkäynti B-rakennus, 1. kerros. Ilmoittautuminen **B**, 0.kerros.

Oulaskankaan sairaalan röntgen, Oulaistenkatu 5, Oulainen (A-ovi, 1. kerros).

Raahen sairaalan röntgen, Rantakatu 4, Raahe (pääsisäänkäynti S1).

Kuusamon röntgen, Raistakantie 1A

Mikäli sinulla on kysyttävää tästä tutkimuksesta, voit soittaa ma - pe klo 13.00–15.00 sille röntgenosastolle, jonne aikasi on varattu (ilmoitetaan kutsukirjeessä).

F-kuvantaminen puhelin 08 - 315 3208

B-kuvantaminen puhelin 08 - 315 2254

Oulaskangas puhelin 08–315 7619

Raahe puhelin 040 -135 7970

Kuusamo puhelin 040-5497668

TT-tutkimuksen esitietokaavake

Ole hyvä ja täytä TT-tutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi)! Kysely avautuu 7 vrk ennen tutkimusta. Jos sinulla ei ole mahdollisuutta sähköiseen asiointiin, niin täytä tämä lomake, vaikka olisit täyttänyt lomakkeen aikaisemminkin. Otathan **täytetyn** lomakkeen mukaan kuvaukseen. Emme arkistoi aiempia lomakkeita.

|  |  |
| --- | --- |
| **Suku- ja etunimet** |  |
| **Henkilötunnus** | **Pituus**  | **Paino** |
| Vastaathan seuraaviin kysymyksiin huolellisesti |
|  |
| **Allergiat/mahdolliset vasta-aiheet:** |
| Onko sinulle käytetty aiemmin Jodi-varjoainetta? | Kyllä [ ]  | Ei [ ]  |
| Jos vastasit kyllä, tuliko tuolloin mitään allergia-oireita?Millaisia oireita?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
|  |  |  |
|  Onko sinulla lääkeaineallergioita?Jos vastasit kyllä, mitä allergioita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko sinulla tablettihoitoinen diabetes?Jos vastasit kyllä, mikä on lääkkeen nimi? \_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko mahdollista, että olet raskaana? | Kyllä [ ]  | Ei [ ]  |
| **Muut esitiedot:** |
|  Milloin sinulla on sovittuna lääkärille vastaanotto tai soittoaika  tutkimusvastausten kuulemista varten? \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| Epäselvissä tapauksissa otathan yhteyttä röntgenosastoon, johon tutkimusaikasi on varattu:Keskusröntgen puh. 08 315 3208Päivystysröntgen puh.08 315 2254Oulaskankaan röntgen puh. 08 – 315 7619 Raahe puh. 040 135 7970 Kuusamo 040-5497668   |
| **Lomakkeen täyttäjän allekirjoitus** | **Päiväys** |